ai4bharat/Pralekha huggingface dataset:
قبائیلی امور کی وزارت
ٹرائفیڈ نے جنرلی اشیا جمع کرنے والے قبائلیوں کو ان کے کام کے دوران تحفظ فراہم کرنے کے مقصد سے اپنی مدد آپ گروپوں کے لئے یونیسیف کے تعاون سے ایک ڈیجیٹل مہم شروع کی ہے
اس مہم کے فروغ کے لئے ویبینار کا انعقاد کل جائے گا
نئی دہلی،8,- اپریل 2020/ اس بات کو یقینی بنانے کے لئے کہ جنرل اشیا جمع کرنے والے قبائلی محفوظ رہتے ہوئے اپنا کام جاری رکھ سکیں، ٹرائفیڈ نے اس کام میں شامل اپنی مدد آپ گروپوں کے لئے ایک ڈیجیٹل مہم کو فروغ دینے کے لئے ایک ڈیجیٹل مواصلات اسٹریٹیجی تیارکرنے کے مقصد سے یونیسیف کے ساتھ تعاون کیا ہے۔ اس مہم میں سوشل ڈسٹینسنگ کی اہمیت پر زور دیا جائے گا۔ یونیسیف ضروری مدد فراہم کرائے گا جس کو ڈیجیٹل میڈیا مواد ،ورچئول ٹریننگ کے لئے ویبینار، سوشل میڈیا مہموں اور ونہے ریڈیو کی شکل میں اپنی مدد آپ گروپوں  کے مراکز کو بھیجا جائے گا۔ اس کے علاوہ ٹرائیفیڈ نے قبائلی برادری کی بقا کے لئے ضروری خوراک اور راشن فراہم کرانے میں آرٹ آف لیونگ فاؤنڈیشن کے /آئی اسٹینڈ ودہومینٹی انی شیٹیو سے رابطہ کیا ہے۔
اس مہم کے فروغ کے لئے ویبینار کا انعقاد کل یعنی 9 اپریل 2020 کو کیا جائے گا۔ اس کا مقصد 18 ہزار سے زیادہ شرکا تک پہنچنا اور تمام 27 ریاستوں میں قبائلی خطے کو شامل کرنا ہے۔
27 ریاستوں اور ایک مرکز کے زیرانتظام خطے میں تقریباً 18075 ون دھن سیلف ہیلپ گروپوں کو شامل کرتے ہوئے مجموعی طو رپر 1205 ون دھن وکاس کیندروں  کی منظوری دی گئی ہے۔ اس میں جنگلی اشیا جمع کرنے والے 3.6 لاکھ سے زیادہ قبائلوں کو شامل کیا جائے گا۔ ابتدا میںایسے 15 ہزار ایس ایچ جی کو ایکڈیجیٹل ٹریننگ پروگرام کے ذریعہ ون دھن سوشل ڈسٹینسنگ بیداری اور روزگار کے مراکز کے طور پر فروغ دیا جائے گا۔ یہ ایس ایچ جی سوشل ڈسٹینسنگ اور کئےجانے والے اقدامات کے بارے میں لوگوں میں بیداری پیدا کریں گے۔ کووڈ-19 کے دوران این ٹی ایف ٹی سے متعلق کیاکریں اور کیا نہ کریں کے مشورے ذہن میں رکھنے ہوں گے۔ جن میں بتایا گیا ہے کہ ذاتی صفائی ستھرائی برقرار رکھنے ، بغیر نقد رقم کے لین دین کے طریقے اختیار کرنے کےبارے میں بتایا جائے گا۔
م ن۔ ا گ ۔ ج
Uno-1562
(
وزیراعظم کا دفتر
وزیر اعظم جناب نریندر مودی اور ہالینڈ کے وزیر اعظم مارک روٹےکے مابین بذریعہ فون بات چیت
نئی دہلی۔ 8 مارچ وزیر اعظم نریندر مودی نے آج ہالینڈ کے وزیر اعظم مسٹر مارک روٹے سے فون پر بات کی۔
دونوں رہنماؤں نے یوکرین میں جاری صورتحال پر تبادلہ خیال کیا اور یوکرین میں جاری انسانی صورتحال پر اپنی تشویش کا اظہار کیا۔ وزیر اعظم مودی نے عداوت کے خاتمےنیز مذاکرات اور سفارت کاری کے راستے پر واپسی کے لیے ہندوستان کی مسلسل اپیل کا اعادہ کیا۔ وزیراعظم نے روس اور یوکرین کے درمیان جاری مذاکرات کا خیر مقدم کیا اور جلد حل کی امید ظاہر کی۔
وزیر اعظم مودی نے وزیر اعظم روٹے کو تصادم والے علاقوں سے ہندوستانی شہریوں کے انخلاء میں ہوئی پیش رفت اور متاثرہ آبادی کے لیے ادویات سمیت فوری امدادی سامان کی صورت میں ہندوستان کی مدد کے بارے میں آگاہ کیا۔
وزیر اعظم نے اپریل 2021 میں وزیر اعظم روٹے کے ساتھ اپنی ورچوئل کانفرنس کا ذکر کیا اور جلد از جلد ہندوستان میں وزیر اعظم روٹے کا استقبال کرنے کی خواہش کا اظہار کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-2374
(
پیٹرولیم اور قدرتی گیس کی وزارت
دھرمیندر پردھان نے بھارت کی ترقی کی کہانی میں بہت بڑےموقع سے فائدہ اٹھانے کے لئے امریکی سرمایہ کارو ں کو دعوت دی
وزیر موصوف نے یوایس سکریٹری آ ف انرجی کے ساتھ ایگزیکٹو انڈسٹری راؤنڈ ٹیبل میں شرکت کی
نئیدہلی16 جولائی 2020۔17 جولائی 2020 کو بھارت اور یوایس اسٹریٹجک انرجی پارٹر شپ کی ہونے والی دوسری وزارتی سطح کی میٹنگ کے پیش نظر پٹرولیم ، قدرتی گیس اور فولاد کے وزیر جناب دھرمیندر پردھان نے بدھ کے روز یوایس سکریٹری آف انرجی ، محترم ڈان برولٹے کے ساتھ یوایس – انڈیا بزنس کونسل  کے زیر اہتمام منعقد صنعتی سطح کی میٹنگ کی مشترکہ طور پر صدارت کی ۔وزیر موصوف نے منگل کے روز یوایس- انڈیااسٹریٹجک انرجی پارٹرنرشپ  کے زیر اہتمام منعقد صنعتی سطح کی میٹنگ کی علیحدہ طورپر بھی صدارت کی۔
سکریٹری ، وزارت برائے پٹرولیم اورقدرتی گیس جناب ترون کپور ، امریکہ میں بھارتی سفیر جناب ترن جیت سندھو ، حکومت ہند اورامریکی وزارتوں کے توانائی سے متعلق نمائندوں اور بھارتی اور امریکی کمپنیوں کے نمائندوں نے بھی اس ورچوول میٹنگ میں شرکت کی ۔
ان ملاقاتوں کے دوران شری دھرمیند ر پردھان نے امریکی کمپنیوں اور سرمایہ کاروں کو نئے مواقع میں بھارت میں سرمایہ کاری کرنے کی دعوت دی ۔ انہوں نے کہا کہ اس شعبے میں بھارتی اورامریکی کمپنیوں کے درمیان کچھ مشترکہ کوششیں کی گئی ہیں۔ لیکن یہ ان کی صلاحیت سے بہت کم ہے ۔انہوں نے یوایس - انڈیا انرجی پارٹنر شپ کی لچک کا تذکرہ کیا اوراسے ایک انتہائی پائیدار ستون قرار دیا ،جس پر انڈیا –یو ایس اسٹریٹجک پارٹنر شپ برقرار ہے ۔
جناب پردھان نے کہا کہ ان چیلنج بھرے وقتوں میں بھی بھارت اور امریکہ باہمی تعاون سے کام کررہے ہیں۔خواہ وہ عالمی توانائی کے بازاروں کے مستحکم کرنے کا معاملہ ہو یا پھر کووڈ-19 سے نمٹنے میں باہمی کوششوں کی بات ہو۔ انہوں نے کہا کہ آج کی اس ہنگامہ خیز دنیا میں ایک مستقل چیز ہے اور وہ ہمیشہ رہے گی ،وہ ہے ہماری باہمی شراکتداری کی طاقت ۔
اسٹریٹجک انرجی پارٹنر شپ کے بارے میں بات کرتے ہوئے وزیر موصوف نے کہا کہ قدرتی گیس کے شعبے میں باہمی تعاون کی نشاندہی ایک ترجیحی شعبے کے طور پر کی گئی ہے ۔مرکزی وزیر نے بھارت کے توانائی شعبے میں ایل این جی بنکرنگ ، ایل این جی آئی ایس اوکنٹینر ڈیولپمنٹ ، پیٹرو کیمیکل ، حیاتیاتی ایندھن اور کمپریسڈ حیاتیاتی گیس کے شعبے میں آنےوالے کئی نئے مواقع کا بھی ذکر کیا ۔ جناب پردھان نے بھارت میں دریافت اور پروڈکشن شعبے میں جاری دوررس تبدیلیوں اور اصلاحات کے بارے میں بھی بات کی ۔انہو ں نے کہا کہ اگلے پانچ برسوں میں گیس سپلائی اور ڈسٹری بیوشن نیٹ ورک کی ترقی سمیت قدرتی گیس کے بنیادی ڈھانچے کے قیام کے ساتھ ساتھ بھارت تیل اور گیس کی دریافت میں 118 بلین امریکی ڈالر کی سرمایہ کاری دیکھے گا۔کیونکہ بھارت تیزی سے بڑھتی ہوئی معیشت کی ضرورتوں کی تکمیل کے لئے تیار ہے۔ وزیر موصوف نے اگلے اواے ایل پی اور ڈی ایس ایف بولی راؤنڈ کے دوران کمپنیوں کو زیادہ سے زیادہ شرکت کی دعوت دی ۔انڈسٹری راؤنڈ ٹیبل کو بروقت بتاتے ہوئے انہوں نے کہا کہ اس میں جو غوروخوض ہوا ہے ،اس سے ہمیں صنعتی تناظر سے مفید معلومات ملیں گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔رم
U-3944
(
اسٹیل کی وزارت
ایس اے آئی ایل نے آر سی ایس اُڑان اسکیم کے تحت راؤرکیلا ائیر پورٹ پر تجارتی آپریشن کی سہولت بہم پہنچانے کے لئے اے اے آئی کے ساتھ ایک معاہدے پردستخط کئے
اسٹیل اتھارٹی آف انڈیا  اور ائیر پورٹ اتھارٹی آف انڈیا  نے ریاست اوڈیشہ کے راؤرکیلا سے تجارتی آپریشنز کی سہولت بہم پہنچانے کی غرض سے آج نئی دلی میں ایک آپریشن اور مینجمنٹ  معاہدے پر دستخط کئے ۔
ایس اے آئی ایل نے 2018 میں تجارتی پروازوں کے آپریشن کے لئے اُڑان اسکیم کے تحت خود اپنے ائیر پورٹ کے استعمال کے لئے ایک مفاہمت نامے پر دستخط کئے تھے۔اب راؤرکیلا سے تجارتی پروازوں کے آغا زکی سہولت بہم پہنچانے کی غرض سے اپنے راؤرکیلا اسٹیل پلانٹ کے ذریعہ ایس اے آئی ایل نے اے اے آئی کے ساتھ ایک او اینڈ ایم معاہدے پردستخط کئے ہیں۔ شہری ہوابازی کی وزارت نے اس ائیر پورٹ کے اپ گریڈیشن کے لئے مالی مدد فراہم کی ہے ۔ اوڈیشہ کی حکومت دوسری مقامی کلئیرنسز کےساتھ مدد کرنے کے علاوہ سلامتی ،فائر اور ایمبولینس کی خدمات مہیا کرے گی۔ اے اے آئی ایس اے آئی ایل - راؤرکیلا اسٹیل پلانٹ کی طرف سے ائیر پورٹ کا آپریشن اور انتظام کرے گا۔
یہ ائیر پورٹ راؤرکیلا کے صنعتی اور گردوپیش کے علاقے سے تعلق رکھنے و الے تمام ہوائی سفر کرنے والوں کو راحت مہیا کرے گا۔ ائیر خدمات کی شروعات آنے والے ہاکی ورلڈ کپ کے مدنظر بھی اہم ہے، جہا ں کل 44 میچوں میں سے 20 جنوری 2023 میں راؤرکیلا میں منعقد کئے جارہے ہیں۔ اس عالمی ایوینٹ میں اس مدت کے دوران راؤرکیلا میں زبردست آمدہوگی اور لاجسٹیکل وجوہات کی وجہ سے شہر تک ہوائی رابطے کی ضرورت اہم ضرورت ہوگی۔
ایس اے آئی ایل ، جو کہ ملک میں سب سے بڑی اسٹیل کمپنیوں میں سے ایک ہے اور ایک ‘ مہارتنا ’سی پی ایس ای ہے ، اپنے پروڈکشن سہولیات کے ارد گرد پیری فیرل علاقوں کی ترقی میں فعال طورپر حصہ لیتا رہا ہے۔ مفاد عامہ کے بارے میں اس کوشش سے ممکنہ طورپر خطے میں اقتصادی سرگرمیوں کو فروغ ملے گا۔
ریلوے کی وزارت
مال بردار ریل گاڑیاں مال برداری کیلئے وقف مشرقی راہداری کے نیو خورجہ - نیو بھاؤپور سیکشن پر فی گھنٹہ 90 کلومیٹر کی انقلابی رفتار سے دوڑنے لگیں
تیز رفتار سے سامان کی تیزی سے ترسیل ہوگی اور تیزی سے واپسی مال برداری کی لاگت میں کمی لائے گی
اس نئے سیکشن پر 3 جنوری2021 تک 53 مال بردار ریل گاڑیاں دوڑی ہیں
نئی دہلی 4 جنوری 2021:ایک انقلابی پیش رفت میں مال بردار ریل گاڑیاں مال برداری کیلئے وقف مشرقی راہداری کے نیو خورجہ - نیو بھاؤپور سیکشن پر فی گھنٹہ 90 کلومیٹر کی انقلابی رفتار سے دوڑنے لگیں۔تیز رفتار سے سامان کی تیزی سے ترسیل ہوگی اور تیزی سے واپسی مال برداری کی لاگت میں کمی لائے گی۔
واضح رہے کہ عزت مآب وزیر اعظم جناب نریندر مودی نے 29.12.2020 کو مال برداری کیلئے وقف مشرقی راہداری کے 351 کلومیٹر کے نئے نیو خورجہ۔ نیو بھاؤ پور سیکشن کا افتتاح کیا تھا۔مقاصد کو پورا کرتے ہوئے اس نئے شروع کئے جانے والے سیکشن پر 90 کلومیٹر فی گھنٹہ سے زیادہ کی رفتار سے بڑے سامان کی مال برداری سامان کی بغیر کسی رکاوٹ کے ہو رہی ہے۔3جنوری 2021 تک اس نئے سیکشن پر اب تک 53 مال بردار ریل گاڑیاں چلائی جا چکی ہیں۔
03.01.21 تک ، کل ٹرینیں چلیں = 53
- نیو خورجہ- نیو بھاوپور کے درمیان  = 32
بہترین رفتار = 93.70 کلومیٹر فی گھنٹہ
- نیو بھاؤپور اور نیو خورجہ کے درمیاں  = 21
بہترین رفتار = 85.98 کلومیٹر فی گھنٹہ
اس نئے سیکشن کے شروع ہونے کے بعد کوئلہ ، جوٹ ، پٹرولیم ، کنٹینر ، آئرن اینڈ اسٹیل اور دوسری معدنیات بنیادی اشیاء کے طور پر این سی آر اور پنجاب اور ہریانہ کے علاقے کی طرف بھیجی جا رہی ہیں۔ جبکہ پنجاب اور ہریانہ کے علاقے سے چاول ، گندم اور غذائی اجناس کی مصنوعات کی مال برداری ہو رہی ہے۔ کھاد ، اسٹیل ، کوئلے ڈھونے کے خالی ویگن وغیرہ مشرقی ہندوستان کی طرف جا رہے ہیں۔
قابل ذکر ہے کہ افتتاحی سفر میں ، دو مال بردار ریل گاڑیوں کو روانہ کیا گیا،1.5 کلومیٹر کے لمبے فاصلے پر روانہ ہونے والی مال بردار ریل گاڑی پنجاب میں لدھیانہ کے ملان پور اور فریدکوٹ سے مجموعی طور پر 9400 ٹن اناج سے بھری ہوئی تھی۔ یہ گاڑی نیو خورجہ اور نیو بھاؤ پور کے مابین دوڑی اور 1.5 کلو میٹر کے لمبے فاصلے پر روانہ ہونے والی مال بردار ریل گاڑی چروری سائیڈنگ رے، رانچی، جھارکھنڈ اور دودھیچوہ وارف سائیڈنگ ، سنگرولی ، مدھیہ پردیش سے مجموعی طور پر 10420 ٹن پاور ہاؤس کے کوئلے سے بھری تھی۔ یہ گاڑی مال برداری کیلئے وقف مشرقی راہداری کے نیٹ ورک پر نیو بھاوپور اور نیو خورجہ کے درمیان دوڑی۔ان لوڈنگ کے بعد واپسی کے سفر میں مال برداری کیلئے وقف مشرقی راہداری کی مذکورہ بالا پٹری پر ڈی ایف سی پر 90 کلومیٹر فی گھنٹہ کی رفتار حاصل کی۔ڈی ایف سی سی آئی ایل پہلے مرحلے میں مغربی ڈی ایف سی  اور مشرقی ڈی ایف سی  تعمیر کررہی ہے جس میں سون نگر-ڈانکونی سیکشن کا پی پی پی سیکشن شامل ہے۔ ای ڈی ایف سی لدھیانہ  کے قریب ساہنیال سے ہوگا جو پنجاب ، ہریانہ ، اترپردیش ، بہار اور جھارکھنڈ ریاستوں سے ہوتا ہوا مغربی بنگال میں ڈانکونی پر اختتام پذیر ہوگا۔ اترپردیش میں دادری کو ممبئی کے جواہر لال نہرو پورٹ  سے ملانے والی مغربی راہداری ڈبلیو ڈی ایف سی کو اترپردیش ، ہریانہ ، راجستھان ، گجرات اور مہاراشٹر کی ریاستوں سے ہو کر گزرے گا اور ای ڈی ایف سی  یعنی 2800 روٹ کلومیٹر جون 2022 تک شروع ہوجائے گا۔
جل شکتی وزارت
زمینی پانی کی یورینیم آلودگی
وزیر مملکت جناب بشویسور ٹوڈو نے آج لوک سبھا میں ایک تحریری جواب میں بتایا کہ پانی ریاست کا موضوع ہے، زمینی پانی کے معیار کا مطالعہ کرنا اور عوام کو محفوظ پانی کی فراہمی ریاستوں کے مینڈیٹ کے تحت آتی ہے۔ تاہم، سنٹرل گراؤنڈ واٹر بورڈ  نے 2019 کے دوران یورینیم آلودہ زیر زمین پانی والے علاقوں کا نقشہ بنانے کے لیے ایک مطالعہ کیا ہے۔ اس تحقیق کے مطابق، زمینی پانی میں یورینیم کی موجودگی بی آئی ایس کی اجازت کی حد  سے زیادہ تقریباً 18 ریاستوں میں سی جی ڈبلیو بی کے ذریعے تجزیہ کیے گئے 14,377 نمونوں کے مقابلے میں زمینی پانی کے تقریباً 409 نمونوں میں دیکھا گیا۔
سی جی ڈبلیو بی کے ذریعہ تیار کردہ ڈیٹا کو متعلقہ ریاستی حکومتوں کے ساتھ شیئر کیا گیا ہے تاکہ مناسب تدارک کی کارروائی کی جاسکے۔ مزید برآں، حکومت ہند ریاستوں کے ساتھ مل کر جل جیون مشن  - ہر گھر جل کو اگست، 2019 سے نافذ کر رہی ہے تاکہ ہر ایک کو مناسب مقدار میں، مقررہ معیار کے ساتھ اور باقاعدہ اور طویل مدتی بنیادوں پر2024 تک ہر دیہی گھرانے کو پینے کے قابل پانی کی فراہمی کا بندوبست کیا جا سکے۔ مزید برآں، جے جے ایم کے تحت، ریاستوں/ مرکز کے زیر انتظام علاقوں کو فنڈز مختص کرتے ہوئے، بھاری دھاتوں سمیت کیمیائی آلودگیوں سے متاثرہ بستیوں میں رہنے والی آبادی کو 10 فیصد وزن دیا جاتا ہے اور نل کے کنکشن کے ذریعے گھرانوں کو پینے کے پانی کی فراہمی کی منصوبہ بندی کرتے ہوئے معیار سے متاثرہ بستیوں کو ترجیح دی جانی ہے۔
محکمہ جوہری توانائی  کے مطابق، تممالاپلے یورینیم کان کنی کے منصوبے کے ارد گرد زیر زمین پانی میں ہائیڈرو جیولوجیکل اور مستحکم آسوٹوپ ٹریسر کی تحقیقات نے اس بات کی تصدیق کی ہے کہ یورینیم کی کان کنی کی صنعت اور زمینی پانی میں یورینیم کی بلند سطح کے درمیان کوئی تعلق نہیں ہے۔ یورینیم کی موجودگی قدرتی ہے جس کی تحقیقات سے تصدیق ہوئی ہے۔
ڈی او اے ای کے مطابق، یہ سائنسی تحقیقات سے ثابت ہوا ہے کہ تممالاپلے میں یو سی آئی ایل کے آپریشنز کی وجہ سے بورویلوں اور فصلوں کو کوئی نقصان نہیں پہنچا ہے۔
ماحولیات، جنگلات اور موسمیاتی تبدیلی کی وزارت
آنے والی سردیوں میں آلودگی پھیلانے والی سرگرمیوں کے خلاف سخت کارروائی کی جائے گی
آلودگی پر قابو پانے والے مرکزی بورڈ کی طرف سے برسر موقعہ معلومات حاصل کرنے کی خاطر دہلی اور این سی آر ٹاؤنوں میں 50 ٹیمیں تعینات کی جائیں گی
نئی دہلی،14 اکتوبر، بہتر معیار کی فضا کو یقینی بنانے کے لیے سینٹرل پولیوشن کنٹرول بورڈ  کی طرف سے 50 ٹیمیں تعینات کی جائیں گی جو 15 اکتوبر 2020 سے 28 فروری 2021 تک مختلف جگہوں کا سرگرم جائزہ لیں گی۔
یہ ٹیمیں دہلی اور این سی آر کے ٹاؤنوں- ا ترپردیش میں نوئیڈا، غازی آباد اور میرٹھ، ہریانہ میں گروگرام، فریدآباد، بلب گڑھ، جھجر، پانی پت اور سونی پت نیز راجستھان میں بھواڑی، الور اور بھرت پور کا دورہ کریں گی۔ یہ ٹیمیں ان علاقوں پر خاص توجہ دیں گی جہاں یہ مسئلہ سنگین ہے۔
برسر موقع رپورٹنگ میں زیادہ کثافت پھیلانے والے ذرائع شامل ہوں گے مثلاً مناسب احتیاطی اقدام کے بغیر بڑے پیمانے پر تعمیراتی سرگرمیاں، سڑک اور کھلے پلاٹوں کے قریب کچرا اور تعمیراتی ملبہ ڈھیر کرنا، کچرے اور صنعتی کچرے کو کھلے میں جلانا وغیرہ۔ یہ کام سمیر ایپ کے استعمال کے ذریعے کیا جائے گا۔
کثافت پھیلانے والی سرگرمیوں کے بارے میں معلومات متعلقہ ایجنسیوں تک ایک خود کار نظام کے ذریعے پہنچائی جائیں گی تاکہ فوری کارروائی کی جاسکے۔ ریاستی حکومتوں کو بھی تفصیلات میں شامل کیا جائے گا۔ اس سے متعلقہ ایجنسیوں کی طرف سے بر وقت کارروائی کرنے اور مناسب سطح پر جائزہ لینے میں مدد ملے گی۔
سی پی سی بی صدر دفتر میں ایک سنٹرل کنٹرول روم کو سرگرم کردیا گیا ہے تاکہ ریاستی ایجنسیوں کے تال میل کے ذریعے کثافت کی سطح کا ہر گھنٹے پتہ لگایا جاسکے۔اس کے علاوہ ٹیموں کے ساتھ بہتر بندوبست اور تعاون کے لیے ضلع کی سطح کے نوڈل افسر بھی مقرر کردیئے گئے ہیں۔
فضائی آلودگی موسم سرما میں دہلی اور این سی آر علاقے کے لیےایک بڑی ماحولیاتی تشویش کا باعث ہوتی ہے۔ پچھلے پانچ برسوں سے علاقے میں معیاری ہوا کے بندوبست کے لیے متعدد کوششیں کی گئی ہیں۔ حالاں کہ سال بہ سال ہوا کے معیار میں بہتری آرہی ہے تاہم اس سلسلے میں ابھی بہت کچھ کیے جانے کی ضرورت ہے۔
کابینہ
کابینہ نے ہنداور برازیل کے مابین جرائم کے معاملات میں باہمی قانونی تعاون کو منظوری دی
نئی دہلی ، 22؍جنوری2020: وزیر اعظم جناب نریندر مودی کی زیر صدارت مرکزی کابینہ نے جمہوریہ ہند اور فیڈریٹیو ریپبلک آف برازیل کے مابین جرمانہ معاملات پر باہمی قانونی تعاون پر دستخط کرنے کی منظوری دے دی ہے۔
اس معاہدے کا مقصد مجرمانہ معاملات میں باہمی قانونی تعاون اور کوآپریشن کے ذریعہ جرم کی تفتیش اور جرم کے استغاثے کے ذریعہ دونوں ممالک میں اثر کو فروغ دینا ہے۔ جرم کے بین ملکی پس منظر اور اس کے دہشت گردی سے رابطوں کے پیش نظر، مجوزہ معاہدہ، وفاقی برازیل جمہوریہ کے ساتھ جرم کے استغاثےاور تفتیش نیز سراغ لگانے، جرائم پر قابو پانے اور ترقی وغیرہ کی کارروائی اور دہشت گردی کے کاموں کے مالی فنڈز کی فراہمی وآلہ جرم پر کارروائی کے لئے باہمی تعاون کے لیے ایک وسیع قانونی فریم ورک فراہم کرنے میں مدد ملے گی۔
امور صارفین، خوراک اور عوامی تقسیم کی وزارت
لاک ڈاﺅن کے پیش نظر غذائی اجناس کی خریداری میں تیزی سے اضافہ
سینٹرل پول کے لیے نشان زد 400 لاکھ میٹرک ٹن گیہوں کی آدھی سے بھی زیادہ کی خریداری کی جاچکی ہے
پینتالیس لاکھ میٹرک ٹن دھان کی بھی خریداری، تلنگانہ 30لاکھ میٹرک ٹن کی حصہ داری کے ساتھ سب سے آگے ہے
ریاستوںمرکز کے زیر انتظام علاقوں نے پی ایم جی کے اے وائی کے تحت 70 لاکھ میٹرک ٹن اناج اٹھایا جو 3 ماہ کے لیے کل تقسیم کا تقریباً 58 فیصد ہے
ملک گیر سطح پر لاک ڈاﺅن کی وجہ سے شدید لاجسٹک جاری ربیع سیزن کے دوران گیہوں اور چاول  کی خریداری نے تیز رفتار پکڑی ہے۔ گیہوں کے400 لاکھ میٹرک ٹن کے نشانے کے برخلاف 6مئی 2020 تک سینٹرل پول کے لیے 216 لاکھ میٹرک ٹن کی خریداری کی گئی۔یہ اندازہ اس لیے حوصلہ افزا ہے، کیونکہ گیہوں خریدنے والی اہم ریاستوں، جیسا کہ پنجاب ، ہریانہ اور مدھیہ پردیش میں اس کی خریداری کافی تاخیر سے 15اپریل کے بعد ہوپائی تھی۔ اسی دھان کی خریداری بھی معمول کے مطابق چل رہی ہے۔ سرکاری ایجنسیوں کے ذریعہ اب تک 44.9 لاکھ میٹرک ٹن دھان کی خریداری کی گئی ہے۔
پنجاب 104.28 لاکھ میٹرک ٹن کی خریداری کے ساتھ گیہوں خریدنے میں سب سے آگے ہے۔ اسی طرح ہریانہ نے 50.56 لاکھ میٹرک ٹن گیہوں خریدا اور مدھیہ پردیش نے 48.64 لاکھ میٹرک ٹن کی خریداری کی ہے۔ بے موسم بارش کی وجہ سے اِن ریاستوں میں گیہوں کے کچھ اسٹاک متاثر ہوئے تھے۔ حکومت ہند خریداری سے متعلق خصوصی ہدایات میں ڈھیل دے کر کسانوں کے مفادات کے تحفظ میں میدان میں آچکی ہے، جس سے خریداری کے ساتھ ساتھ کسانوں کو کسی بھی بحران سے بچانے میں کافی مدد ملی ہے۔اترپردیش اور راجستھان نے بھی سینٹرل پول کی خریداری میں تعاون دیا ہے اور وہ اس سمت میں تیز رفتار پکڑ رہے ہیں۔
جہاں تک دھان کا سوال ہے، تلنگانہ میں زیادہ سے زیادہ خریداری ہوئی ہے، جہاں سینچائی کے بڑے پروجیکٹوں کے شروع ہونے کی وجہ سے کل پیداوار میں غیر معمولی اضافہ ہوا ہے۔ تقریباً 45 لاکھ میٹرک ٹن کی دھان کی کل خریداری میں اکیلے تلنگانہ کا تعاون 30 لاکھ میٹرک ٹن کا ہے۔ اس کے بعد آندھرا پردیش کا نمبر آتا ہے کہ، جس نے تقریباً 10 لاکھ میٹرک ٹن کا تعاون دیا ہے۔ لاک ڈاو_¿ن کی وجہ سے پیدا ہونے والی مختلف صورتحال اور چیلنجوں کے پیش نظر خریداری کا یہ غیر معمولی جوش اور رفتار مرکزی حکومت اور متعلقہ ریاستی سرکاروں کے درمیان باقاعدہ ٹیم ورک یا لگاتار تال میل کا نتیجہ ہے۔
پردھان منتری غریب کلیان اَن یوجنا  کے تحت ریاستوں کی طرف سے اناج سے اٹھائے جانے نے 70 لاکھ میٹرک ٹن کا اندازہ عبور کرلیا ہے، جو 3 ماہ کے لیے کل تقسیم کا تقریباً 58فیصد ہے۔ملک بھر میں پی ایم جی کے اے وائی کے تحت تقریباً80 کروڑ مستفدین کو 5کلو گرام اناج3 ماہ تک مفت میں تقسیم کیا جارہاہے۔ ریاستی سرکار نے اپریل 2020 کوٹہ کے اسٹاک اٹھانے کا کام پورا کرلیا ہے اور 5 مرکز کے زیر انتظام علاقوں میں پورے 3 ماہ کا کوٹہ اٹھانے کا کام پورا کرلیا ہے۔ مرکزی سرکار اس بات کو یقینی بنا رہی ہے کہ ہر ریاست اور مرکز کے انتظام والے علاقے کو کافی مقدار میں غذائی اجناس فراہم کرکے ملک میں ہر ایک کے لیے غذائی اجناس کی دستیابی تشویش کا سبب نہ بنے۔
م ن، ح ا، ع ر
U-2358
(
کامرس اور صنعت کی وزارتہ
’سرخ چاول‘ کی پہلی برآمداتی کھیپ آسام سے ریاست ہائے متحدہ امریکہ کے لئے روانہ
نئی دہلی، 04 مارچ 2021: بھارت کے چاول برآمداتی مضمرات کو زبردست تقویت فراہم کرانے کے تحت، آج ’سرخ چاولوں‘ کی پہلی کھیپ ریاست ہائے متحدہ امریکہ کے لئے روانہ ہوئی۔ فولاد سے مالامال ’سرخ چاول‘ بغیر کسی کیمیاوی کھاد کا استعمال کیے ہوئے، آسام کی وادیٔ برہم پتر میں پیدا کیا جاتاہے۔ چاول کی اس قسم کو ’باؤ۔دھان‘ کہا جاتا ہے، جو کہ آسامی کھانوں کا اہم حصہ ہے۔
سرخ چاول سرکردہ چاول برآمدکار – ایل ٹی فوڈس کے ذریعہ فراہم کرایا جاتا ہے۔ برآمداتی کھیپ کو روانہ کرنے سے متعلق تقریب سونی پت میں اے پی ای ڈی اے کے چیئرمین ڈاکٹر ایم انگامتھو کے ذریعہ انجام دی گئی۔ جیسے جیسے ’سرخ چاول‘ کی برآمدات میں اضافہ ہوگا، اس سے برہم پتر کے سیلاب کے میدانی علاقوں کے کاشتکارکنبوں کی آمدنی بڑھے گی۔
اے پی ای ڈی اے مختلف شراکت داروں کے ساتھ تال میل پیدا کرتے ہوئے ویلیو چینوں میں چاول برآمدات کو فروغ دے رہا ہے۔ حکومت نے اے پی ای ڈی اے کے زیر نگرانی رائس ایکسپورٹ پرموشن فورم  قائم کیا ہے۔ آر ای پی ایف میں چاول صنعت، برآمد کاروں، اے پی ای ڈی اے کے افسران، کامرس کی وزارت اور مغربی بنگال، اترپردیش، پنجاب، ہریانہ، تلنگانہ، آندھرا پردیش، آسام، چھتیس گڑھ اور اڈیشہ جیسی چاول پیدا کرنے والی بڑی ریاستوں کے زرعی شعبے کے ڈائرکٹر حضرات کی نمائندگی شامل ہے۔
2020۔21 میں اپریل سے جنوری کی مدت کے دوران، غیر باسمتی چاول کی کھیپ میں زبردست اضافہ دیکھا گیا۔ غیر باسمتی چاول کی برآمدات اپریل۔ جنوری 2020 کی مدت کے دوران 11543 کروڑ روپئے  کے بقدر تھی، جبکہ اس کے مقابلے میں اپریل ۔ جنوری 2021 کی مدت کے دوران یہ برآمدات 26058 کروڑ روپئے کے بقدر رہی۔ غیر باسمتی چاول کی برآمدات میں روپئے کے حساب سے 125 فیصد اور ڈالر کے حساب سے 115 فیصد کا اضافہ دیکھا گیا۔
ایک ایسے وقت میں جب کووِڈ۔19 وبائی مرض نے متعدد اشیاء کی سپلائی کو متاثرکر رکھا تھا، حکومت کے ذریعہ کووِڈ۔19 سے متعلق تمام تر تحفظاتی اقدامات کرتے ہوئے چاول کی برآمدات کو یقینی بنانے کے لئے فوری طور پر کیے گئے اقدامات چاول کی برآمدات میں زبردست اضافے کا سبب بنے۔اے پی ای ڈی اے کے چیئرمین ایم انگامتھو نے کہا کہ، ’’اس امر کو یقینی بناتے ہوئے کہ چاول کی برآمدات کا عمل بلا رکاوٹ جاری رہے، ہم نے کووِڈ۔19 کے نتیجے میں رونما ہونے والی آپریشنل اور صحت سے متعلق چنوتیوں کی وجہ سے سلامتی اور صفائی ستھرائی کو یقینی بنانے کے لئے متعدد اقدامات کیے ۔‘‘
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے کہا ہے کہ وبائی صورتحال کا جائزہ لینے کے بعد کل سے دفتر میں مکمل حاضری دوبارہ شروع کی جائے گی
وزیر موصوف نے کہا ہے کہ تمام سطح پر ملازمین بغیر کسی استثنیٰ کے 7 فروری 2022 سے باقاعدہ دفتر میں حاضر ہوں گے
نئی دہلی:06 فروری،2022۔سائنس اور ٹیکنالوجی کے مرکزی وزیر مملکت ؛ ارضیاتی سائنسز کے وزیر مملکت ؛ نیز وزیر اعظم کے دفتر، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج شام اعلان کیا کہ وبائی صورتحال کا جائزہ لیا گیا اور کووڈ کیسز کی تعداد میں کمی کے ساتھ ساتھ جانچ کے بعد متاثر پائے جانے والے افرادکی شرح میں کمی کو دیکھتے ہوئے یہ فیصلہ کیا گیا ہے کہ کل سے دفتر میں مکمل حاضری دوبارہ شروع کر دی جائے گی اور تمام سطح پر ملازمین بغیر کسی استثنیٰ کے 7 فروری 2022 سے باقاعدہ دفتر میں حاضر ہوں گے۔
وزیر موصوف نے مزید بتایا کہ تاہم محکموں کے سربراہ اس بات کو یقینی بنائیں گے کہ ملازمین ہر وقت چہرے پر ماسک پہنیں اور کووڈ کے موافق رویے کی پابندی کرتے رہیں۔
یہ پہلے کے سرکلر کی منسوخی ہے جس کے مطابق 50 فیصد دفتر کی حاضری کے اصول کو 15 فروری تک بڑھا دیا گیا تھا۔ لیکن متعلقہ کوارٹرس سے معلومات حاصل کرنے اور صورتحال کا جائزہ لینے کے بعد محکمہ برائے عملہ و تربیت  کی جانب سے ایک تازہ او ایم  جاری کیا گیا ہے جس میں بتایا گیا ہے کہ تمام سطح پر تمام ملازمین بغیر کسی استثنیٰ کےکل یعنی 7 فروری 2022 سے دفتر میں رپورٹ کریں گے۔ اب کسی بھی ملازم کے لیے ‘‘گھر سے کام کرنے’’ کا اختیار نہیں ہوگا۔
قابل ذکر ہے کہ ڈی او پی ٹی نے 3 جنوری 2022 کو ایک آفس میمورنڈم  کے ذریعے کچھ رہنماخطوط جاری کیے تھے اور وبائی صورتحال کے لحاظ سے وقتاً فوقتاً ان کا جائزہ لیا جا رہا تھا۔
بعد کے جائزے میں ان رہنما خطوط کو 15 فروری تک بڑھانا مناسب سمجھا گیا تھا۔ انڈر سکریٹری کی سطح سے کم سرکاری ملازمین کی جسمانی طور پر حاضری کو اصل گنجائش کے 50 فیصد تک محدود کر دیا گیا تھا اور باقی 50 فیصد کو گھر سے کام کرنے کو کہا گیا تھا۔ اس کے علاوہ معذور افراد اور حاملہ خواتین ملازمین کو دفتر میں حاضری سے مستثنیٰ قرار دیا گیا تھا۔ گھر سے کام کرنے والے افسران اور عملے کو ٹیلی فون اور مواصلات کے دیگر ذرائع پر ہمہ وقت دستیاب رہنے کو کہا گیا تھا۔
دریں اثنا پچھلے مہینے ڈاکٹر جتیندر سنگھ نے ایک ویڈیو کانفرنس کا انعقاد کیا اور گھر سے کام کرنے والے ملازمین کے ساتھ ساتھ ان لوگوں سے بھی بات کی جو کووڈ کی جانچ میں کووڈ سے متاثرہ پائے گئے تھے۔ انہوں نے ان کی خیریت دریافت کی اور ان سے آراء اور تجاویز بھی طلب کیں۔
تاہم اب سابقہ سرکلر کو منسوخ کرتے ہوئے جس کے مطابق 50 فیصد دفتری حاضری کے اصول کو 15 فروری تک بڑھا دیا گیا تھا، محکمہ برائے عملہ و تربیت  کی طرف سے ایک تازہ او ایم  جاری کیا گیا ہے جس میں کہا گیا ہے کہ تمام سطح پر ملازمین بغیر کسی استثنیٰ کے کل یعنی 7 فروری 2022 سے دفتر میں رپورٹ کریں گے۔ اب کسی بھی ملازم کے لیے ‘‘گھر سے کام کرنے’’ کا اختیار نہیں ہوگا۔
-----------------------
ش ح۔م ع۔ ع ن
U NO: 1217
(Visitor Counter : 125
امور داخلہ کی وزارت
مرکزی وزیر داخلہ و تعاون جناب امیت شاہ نےسال 2022 کے پہلے ہی دن پی ایم کسان یوجنا کے تحت 10 کروڑ کسانوں کے کھاتوں میں 20,000 کروڑ روپے منتقل کرنے کے لیے وزیر اعظم جناب نریندر مودی کا شکریہ ادا کیا
جناب امت شاہ نے کہا کہ کسانوں کو بااختیار بنائے بغیر ملک کی مجموعی ترقی ممکن نہیں ہے اور ملک نے کسان دوست مودی حکومت دیکھی ہے، جو کسانوں کو خود انحصار بنانے کے لیے گزشتہ سات سالوں سے مسلسل کوششیں کر رہی ہے
پی ایم کسان یوجنا نے کسانوں کو کاشتکاری کے انتہائی نازک وقت میں مالی مدد دے کر قرض سے پاک رکھنے کا بہت بڑا کام کیا ہے
نئی دہلی۔ یکم جنوری مرکزی وزیر داخلہ و تعاون جناب امیت شاہ نے سال 2022 کے پہلے ہی دن پی ایم کسان یوجنا کے تحت 10 کروڑ کسانوں کے کھاتوں میں 20,000 کروڑ روپے منتقل کرنے کے لیے وزیر اعظم جناب نریندر مودی کا شکریہ ادا کیا۔
مرکزی وزیر داخلہ نے سلسلہ وار ٹویٹ میں کہا کہ "کسانوں کو بااختیار بنائے بغیر ملک کی مجموعی ترقی ممکن نہیں ہے اور ملک نے کسان دوست مودی حکومت دیکھی ہے، جو گزشتہ سات سالوں سے کسانوں کو خود انحصار بنانے کی مسلسل کوششیں کر رہی ہے۔ "
انہوں نے کہا کہ "پی ایم کسان یوجنا نے کسانوں کو کاشتکاری کے انتہائی نازک وقت میں مالی مدد دے کر قرض سے پاک رکھنے کا بہت اچھا کام کیا ہے۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-17
(Visitor Counter : 167
وزیراعظم کا دفتر
وزیر اعظم نے ان تمام لوگوں کی قربانیوں کو یاد کیا جوآج کےدن جلیانوالہ باغ میں شہید ہوئے تھے
وزیر اعظم جناب نریندر مودی نے ان تمام لوگوں کی قربانیوں کو یاد کیا ہے جوآج کےدن جلیانوالہ باغ میں شہید ہوئے تھے ۔
ایک ٹویٹ میں، وزیر اعظم نے کہا:
’’میں جلیانوالہ باغ میں اس دن شہید ہونے والے تمام لوگوں کی قربانیوں کو یاد کرتا ہوں۔ ان کی عظیم قربانی ہمیں اپنے عظیم آزادی پسند جنگجوؤں کے خوابوں کو پورا کرنے اور ایک مضبوط اور ترقی یافتہ ہندوستان کی تعمیر کے لیے مزید محنت کرنے کی ترغیب دیتی ہے۔‘‘